

A határozat elfogadásához 
egyszerű többség szükséges!
A rendelet elfogadásához 
minősített többség szükséges!

		I. ELŐTERJESZTÉS
HARC KÖZSÉG ÖNKORMÁNYZATA KÉPVISELŐ-TESTÜLETÉNEK
2024. február 8. napján 17:30 órakor tartandó rendes, nyilvános ülésére


Tárgy: Döntés Harc Község Önkormányzata 2024. évi adósságot keletkeztető ügyleteiből eredő fizetési kötelezettségeinek megállapításáról és a 2024. évi költségvetésének elfogadásáról
Előterjesztő:  Tóth Gábor polgármester	
                       Herczig Viktória jegyző
Készítette:     Herczig Viktória jegyző
                       Gazdag Andrea pénzügyi ügyintéző
Törvényességi ellenőrzést végezte: Herczig Viktória jegyző

Tisztelt Képviselő-testület!

I. 2024. évi adósságot keletkeztető ügyleteiből eredő fizetési kötelezettségeinek megállapítása
Az államháztartásról szóló 2011. évi CXCV. törvény (továbbiakban: Áht.) 29/A. §-a, a középtávú tervezés keretein belül előírja a Magyarország gazdasági stabilitásáról szóló 2011. évi CXCIV. törvény (továbbiakban: Stabilitási tv.) 45. § (1) bekezdése a) pontja felhatalmazása alapján, hogy az önkormányzatoknak az adósságot keletkeztető ügyletekhez történő hozzájárulás részletes szabályairól szóló 353/2011. (XII.30.) Korm. rendeletben (továbbiakban: Kormányrendelet) meghatározottak szerinti saját bevételeinek, valamint a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét határozatban kell megállapítani.

A Kormányrendelet 2. § (1) bekezdése rendelkezik arról, hogy mely bevételek minősülnek a Stabilitási törvény alkalmazása során figyelembe vehető saját bevételnek:
· a helyi adóból és a települési adóból származó bevétel,
· az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel,
· az osztalék, a koncessziós díj és a hozambevétel,
· a tárgyi eszköz és az immateriális jószág, részvény, részesedés, vállalat értékesítéséből vagy privatizációjából származó bevétel,
· bírság-, pótlék- és díjbevétel, valamint
· a kezesség, - illetve garanciavállalással kapcsolatos megtérülés.

Az Önkormányzat adósságot keletkeztető ügyletei alatt a Stabilitási törvény 3.  § (1) bekezdése szerinti ügyletek értendők:
· a hitel, kölcsön felvétele, átvállalása a folyósítás, átvállalás napjától a végtörlesztés napjáig, és annak aktuális tőketartozása,
· a számvitelről szóló törvény (a továbbiakban: Szt.) szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára,
· váltó kibocsátása a kibocsátás napjától a beváltás napjáig, és annak a váltóval kiváltott kötelezettséggel megegyező, kamatot nem tartalmazó értéke,
· az SZt. szerinti pénzügyi lízing lízingbevevői félként történő megkötése a lízing futamideje alatt, és a lízingszerződésben kikötött tőkerész hátralévő összege,
· visszavásárlási kötelezettség kikötésével megkötött adásvételi szerződés eladói félként történő megkötése – ideértve az Szt. szerinti valódi penziós és óvadéki repóügyleteket is – a visszavásárlásig, és a kikötött visszavásárlási ár,
· a szerződésben kapott, legalább háromszázhatvanöt nap időtartamú halasztott fizetés, részletfizetés, és a még ki nem fizetett ellenérték,
· hitelintézetek által, származékos műveletek különbözeteként az Államadósság Kezelő Központ Zrt-nél (a továbbiakban: ÁKK Zrt.) elhelyezett fedezeti betétek, és azok összege.

A Stabilitási törvény 10. § (5) bekezdése értelmében az önkormányzat adósságot keletkeztető ügyleteiből származó tárgyévi összes fizetési kötelezettsége az adósságot keletkeztető ügylet futamidejének végéig egyik évben sem haladhatja meg az önkormányzat adott évi saját bevételeinek 50 %-át (adósságvállalási lehetőség felső határa). 

A képviselő-testületnek a saját bevételi összegét, valamint az adósságot keletkeztető ügyleteiből eredő fizetési kötelezettségeit - évente – legkésőbb a költségvetési rendelet elfogadásáig kell megállapítani.

II. a 2024. évi költségvetés elfogadása

Az államháztartásról szóló 2011. évi CXCV. törvény 24. § (3) bekezdés szerint a jegyző által előkészített költségvetési rendelet-tervezetet polgármester február 15-éig nyújtja be a képviselő-testületének.
A költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:
a) a helyi önkormányzat költségvetési mérlegét közgazdasági tagolásban, előirányzat felhasználási tervét,
b) a többéves kihatással járó döntések számszerűsítését évenkénti bontásban és összesítve,
c) a közvetett támogatásokat - így különösen adóelengedéseket, adókedvezményeket - tartalmazó kimutatást, és
d)  a Stabilitási törvény szerinti adósságot keletkeztető ügyletek miatti kötelezettségeket, valamint a saját bevételek költségvetési évet követő három év tervezett előirányzatainak keretszámait főbb csoportokban és a tervszámokkal történő esetleges eltérés indokait.
A költségvetés összeállításánál figyelembe kell venni a fentieken kívül: 
- az államháztartásról szóló a 2011. évi CXCV. törvény (Áht.), 
- Magyarország 2024. évi költségvetéséről szóló 2023. évi LX. törvény, 
- Magyarország Gazdasági Stabilitásáról szóló 2011. évi CXCIV. törvény, 
- az államháztartás számviteléről szóló 4/2013 (I.11) Korm. rendelet előírásait.

A fentiek figyelembevételével készült el az előterjesztés mellékletét képező költségvetési rendelet, illetve a rendelet mellékletei.
A bevételi és kiadási előirányzatok az ismert, illetve a várható gazdasági események figyelembevételével kerültek megtervezésre.

Kérem a Tisztelt Képviselő-testületet, hogy a csatolt határozati javaslatot és a rendelet-tervezetet megtárgyalni és egyetértés esetén elfogadni szíveskedjenek!

Harc, 2024. 02.01.					
Tóth Gábor sk.
								  polgármester


HATÁROZATI JAVASLAT
[bookmark: _Hlk95987143]Harc Község Önkormányzata saját bevételeiről és fizetési kötelezettségeiről szóló 2025-2027. évi középtávú terv elfogadására

Harc Község Önkormányzata Képviselő-testülete az államháztartásról szóló 2011. évi CXCV. törvény. 29/A. §-ában foglaltakra figyelemmel a község saját bevételeinek és adósságot keletkeztető ügyleteiből eredő fizetési kötelezettségeinek 2025-2027. évi középtávú tervét a határozat 1. melléklete szerinti tartalommal jóváhagyja.
Határidő: Azonnal
Felelős:    Tóth Gábor polgármester

Határozatról értesül: Pénzügy
			Irattár
                               

1.  melléklet Harc Község Önkormányzata saját bevételeiről és fizetési kötelezettségeiről szóló 2025-2027. évi középtávú terv elfogadásáról szóló …/2024. (II.8.) kt. határozathoz
	Harc Község Önkormányzata adósságot keletkeztető ügyleteiből eredő fizetési kötelezettségeinek bemutatása

	
	
	
	
	
	Forintban!

	MEGNEVEZÉS
	Sor-szám
	Saját bevétel és adósságot keletkeztető ügyletből eredő fizetési kötelezettség összegei
	ÖSSZESEN
F=(C+D+E)

	
	
	
	

	
	
	2025.
	2026.
	2027.
	

	A
	B
	C
	D
	E
	F

	Helyi adóból és a települési adóból származó bevétel
	01
	19 040 000,-
	19 040 000,-
	19 040 000,-
	57 120 000,-

	Az önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel
	02
	0
	0
	0
	0

	Osztalék, koncessziós díj és hozambevétel
	03
	 0
	0 
	0 
	0 

	Tárgyi eszköz és az immateriális jószág, részvény, részesedés, vállalat értékesítéséből vagy privatizációból származó bevétel
	04
	0
	0
	0
	0

	Bírság-, pótlék- és díjbevétel
	05
	335 000,-
	335 000,-
	335 000,-
	1 005 000,-

	Kezesség-, illetve garanciavállalással kapcsolatos megtérülés
	06
	0
	0 
	0 
	0 

	Saját bevételek (01+… .+06)
	07
	19 375 000,-
	19 375 000,-
	19 375 000,-
	38 125 000,-

	Saját bevételek  (07 sor)  50%-a 
	08
	9 687 500,-
	9 687 500,-
	9 687 500,-
	29 062 500,-

	Hitel, kölcsön felvétele, átvállalása a folyósítás,
átvállalás napjától a végtörlesztés napjáig, és annak aktuális tőketartozása
	09
	 
	 
	 
	 

	A számvitelről szóló törvény (a továbbiakban: Szt.)
szerinti hitelviszonyt megtestesítő értékpapír forgalomba hozatala a forgalomba hozatal napjától a beváltás napjáig, kamatozó értékpapír esetén annak névértéke, egyéb értékpapír esetén annak vételára
	10
	 
	 
	 
	 

	Váltó kibocsátása a kibocsátás napjától a beváltás
napjáig, és annak a váltóval kiváltott kötelezettséggel megegyező, kamatot nem tartalmazó értéke
	11
	 
	 
	 
	 

	Az Szt. szerint pénzügyi lízing lízingbevevői félként
történő megkötése a lízing futamideje alatt, és a lízingszerződésben kikötött tőkerész hátralévő összege
	12
	
	
	 
	

	A visszavásárlási kötelezettség kikötésével megkötött
adásvételi szerződés eladói félként történő megkötése - ideértve az Szt. szerinti valódi penziós és óvadéki repóügyleteket is - a visszavásárlásig, és a kikötött visszavásárlási ár
	13
	 
	 
	 
	 

	A szerződésben kapott, legalább háromszázhatvanöt
nap időtartamú halasztott fizetés, részletfizetés, és a még ki nem fizetett ellenérték
	14
	 
	 
	 
	 

	hitelintézetek által, származékos műveletek 
különbözeteként az Államadósság Kezelő Központ Zrt.-nél (a továbbiakban: ÁKK Zrt.) elhelyezett fedezeti betétek, és azok összege
	15
	 
	 
	 
	 

	Fizetési kötelezettség (09+…+15)
	16
	0
	0
	 0
	0

	Fizetési kötelezettséggel csökkentett saját bevétel (08-16)
	17
	9 687 500,-
	9 687 500,-
	9 687 500,-
	29 062 500,-






ÁLTALÁNOS INDOKOLÁS 

az önkormányzat 2024. évi költségvetéséről szóló önkormányzati rendelet megalkotásához 

A jogalkotásról szóló 2010. évi CXXX. törvény 18. §-ában foglaltak szerint eljárva a 2024. évi költségvetésről szóló önkormányzati rendelet-tervezetet az alábbiak szerint indokolom: 

A rendelet meghozatalára a helyi önkormányzatok és szerveik, a köztársasági megbízottak, valamint az egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés b) pontjának felhatalmazása alapján kerül sor.

Részletes indokolás:

Az 1. §-hoz
A rendelet hatályát tartalmazza.
-A 2. -14. §-hoz 
A rendelet-tervezet a mellékletekben foglaltak szerint tartalmazza a bevételi és kiadási előirányzatokat önkormányzati és intézményi szinten, kiemelve a felhalmozási kiadásokat. A feladatfinanszírozás keretében a kötelező önkormányzati feladatok ellátásához kapott támogatás a MÁK által közölt adatok alapján került beépítésre a költségvetésbe. A további bevételi és kiadási előirányzatok a várható gazdasági események tükrében kerültek megtervezésre.
A 15. §-hoz 
Az Önkormányzat fejlesztési céljait tartalmazza.
A 16. §-hoz 
A költségvetés részletezését tartalmazza.
A 17. §-hoz 
Az önkormányzat a jogszabályoknak megfelelően hiányt nem tervez.
A 18. §-hoz 
A tervezett kiadásokon felüli forrást nem képez az önkormányzat.
A 19.-20 §-hoz 
Az Önkormányzat költségvetésének mérlegét és kimutatásait tartalmazza.
A 21–24. §-hoz 
A költségvetés végrehajtásának rendelkezéseit tartalmazza.
A 25. §-hoz
A pénzeszközök felhasználásával kapcsolatos rendelkezéseket tartalmazza.
A 26. §-hoz
A költségvetés végrehajtásának ellenőrzését szabályozza.
A 27. §-hoz
A pénzügyi műveletekkel kapcsolatos hatásköröket szabályozza.
A 28. – 29. §-hoz
A paragrafusok hatályba léptető és vegyes rendelkezéseket tartalmaz.

HATÁSVIZSGÁLAT 
az önkormányzat 2024. évi költségvetéséről szóló önkormányzati rendelet megalkotásához 

Társadalmi, gazdasági, költségvetési hatása: a rendelet-tervezet célja a költségvetés megalkotása
Környezeti és egészségügyi következmények: nincs
Adminisztratív terheket befolyásoló hatása: nincs
A jogszabály megalkotásának szükségessége: a rendeletalkotási kötelezettséget jogszabály írja elő.
A jogalkotás elmaradásának következményei: a rendeletalkotási kötelezettség be nem tartása esetén szankció várható.
A jogszabály alkalmazásához szükséges személyi, szervezeti, tárgyi és pénzügyi feltételek: rendelkezésre állnak.

2024. január 30.
							Herczig Viktória 
jegyző



